
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind stabilirea unui număr de 9 autorizaţii taxi  disponibile care vor fi atribuite transportatorilor înscrişi în lista de aşteptare, la nivelul  municipiului Focşani

Consiliul Local al Municipiului Focşani, judeţul Vrancea, întrunit în şedinţă ordinară, 

- analizând proiectul de hotărâre iniţiat de Primarul Municipiului Focşani;

- analizând raportul Compartimentului de transport public local înregistrat la nr. 57954/14.09.2016, privind stabilirea unui număr de 9 autorizaţii taxi  disponibile care vor fi atribuite transportatorilor înscrişi în lista de aşteptare, la nivelul  municipiului Focşani; 

- conform dispoziţiilor art. 17, alin. (1), lit. a) din Ordinul nr. 356/2007 privind aprobarea Normelor metodologice pentru aplicarea Legii nr. 38/2003, privind transportul în regim de taxi şi în regim de închiriere, cu modificările şi completările ulterioare;

          - în baza art. 36, alin. (2) lit. d) şi alin. (6) lit. a) punct 14 precum şi în temeiul art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare.  

HOTĂRĂŞTE:

 
Art. 1. Se aprobă stabilirea unui număr de 9 autorizaţii taxi  disponibile care vor fi atribuite transportatorilor înscrişi în lista de aşteptare, la nivelul  municipiului Focşani, având următoarele numere de ordine în Registrul special de atribuire a autorizaţiilor taxi şi a copiilor conforme, pe tipuri de transport: 127, 135, 146, 163, 231, 310, 371, 431 şi 447.
         Art. 2.   Prezenta hotărâre va fi comunicată de către Serviciul administraţie publică locală, agricultură, cadastru, birourilor, serviciilor şi Primarului Municipiului Focşani, conform legii, care va asigura executarea acesteia prin Compartimentul de transport public local.

     PREŞEDINTE DE ŞEDINŢĂ,

         Matişan Bogdan Emilian
                                                                                            Contrasemnează, 

                                                                      Secretarul Municipiului Focşani 

                                                                           Eduard Marian Corhană
Municipiul Focşani, 20 septembrie 2016

